Document ID: /roh_data/filtered/fineweb-2-filterrobots_roh.jsonl.gz/62837

Tgi che venda current electric d’in implant fotovoltaic u da vent, duai survegnir persuenter in pretsch minimal. Quai propona la Fundaziun d’energia svizra sco mesira per promover l’acceptanza da tals implants tar la populaziun. Per che la midada sin il sectur da l’energia gartegia, saja necessari che la populaziun saja involvida directamain en il process.
Promover acceptanza
En pli duaja esser pussaivel che current electric ord atgna producziun na possia betg mo vegnir duvrà al lieu da l'implant, mabain en l’entira rait da distribuziun locala. E lura duai era vegnir ordinà, che vischnancas da domicil sco era abitantas ed abitants pon investir en novs implants. Mira da questas prescripziuns è da promover l'acceptanza d'implants eroelectrics.